smcproject/ml-wiki-sentences huggingface dataset:
പുരോഗമന കലാസാഹിത്യ സംഘടനയുടെ സെക്രട്ടറിയായി അഞ്ചുവർഷത്തോളം പ്രവർത്തിച്ചു.
എഴുത്തുകാരുടെ കൂട്ടായ്മക്കായി രൂപീകൃതമായ സാഹിത്യ പ്രവർത്തക സഹകരണ സംഘത്തിന്റെയും നാഷണൽ ബുക്ക്‌ സ്റ്റാളിന്റെയും സ്ഥാപകരിലൊരാളായിരുന്നു.
കേരള സാഹിത്യ അക്കാദമി പ്രസിഡന്റ്‌ എക്സിക്യുട്ടീവ്‌ അംഗം എന്നീനിലകളിലും പ്രവർത്തിച്ചു.
മദ്യപാനത്തിനടിമായയിരുന്ന വർക്കി, ജീവിതത്തിന്റെ അവസാന പകുതിയിൽ രചനകൾ നടത്തിയിരുന്നില്ല.
ഇടയ്ക്കിടെ ആനുകാലികങ്ങളിൽ സംഭാഷണങ്ങളോ ലേഖനങ്ങളോ ഇക്കാലത്ത്‌ രചിച്ചിരുന്നു.
2004 ജൂലൈ 2-ന്, തന്റെ 93-ആം ജന്മദിനത്തിന് പിറ്റേന്ന്, പാമ്പാടിയിലുള്ള വസതിയിൽ വച്ച് അദ്ദേഹം അന്തരിച്ചു.
കൃതികൾ അന്തിത്തിരി തിരുമുൽക്കാഴ്ച വികാരസദനം (ഒന്നാം ഭാഗം) വികാരസദനം (രണ്ടാം ഭാഗം) ആരാമം അണിയറഹൃദയനാദം നിവേദനം പൂജ പ്രേമവിപ്ലവം ഭർത്താവ് ഏഴകൾ ജേതാക്കൾ ശബ്ദിക്കുന്ന കലപ്പ ചെറുകഥകൾ അന്തോണീ നീയും അച്ചനായോടാ?
, പാളേങ്കോടൻ, നോൺസെൻസ്, ഒരു പിശാചു കൂടി, രണ്ടു ചിത്രം, പള്ളിച്ചെരുപ്പ്, മോഡൽ.!
വിത്തുകാള, ആ വാഴെവെട്ട് അവളുടെ വോട്ട് സമാഹാരങ്ങൾ ഇടിവണ്ടി, പൊട്ടിയ ഇഴകൾ, ശബ്ദിക്കുന്ന കലപ്പ അവലംബം ↑
മേൽപ്പറമ്പ് This article does not cite any sources .
Find sources: "മേൽപ്പറമ്പ്" – news · newspapers · books · scholar · JSTOR ( 2025 ഫെബ്രുവരി ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Melparamb
കേരളത്തിൽ കാസർഗോഡ് ജില്ലയിലെ ചെമ്മനാട് പഞ്ചായത്തിൽ വരുന്ന ഒരു ഗ്രാമമാണ് മേൽപറമ്പ്.
കാസർഗോഡ് നിന്നും 4 കിലോമീറ്ററും മംഗലാപുരത്ത് നിന്നും 54 കിലോമീറ്റർ ദൂരവും ഉണ്ട് ഇവിടേക്ക്.
ഫുട്ബോൾ ടൂർണ്ണമെന്റിനു വളരെ പ്രശസ്തമാണ് മേൽപ്പറമ്പ്, ഉത്തര കേരളത്തിലെ അറിയപ്പെടുന്ന കലാകായിക സാംസകാരിക സംഘടനയായ ' തമ്പ് ' മേൽപ്പറമ്പ, ജിംഖാന, ചന്ദ്രഗിരി എന്നിവയുടെ കേന്ദ്രമാണ് മേൽപ്പറമ്പ്.
NA ട്രോഫി, PA ട്രോഫി ടൂർണ്ണമെന്റുകളാൽ മേല്പറമ്പ സജീവമാണ്.
കളനാട് തൂരങ്കം ,ചന്ദ്രഗിരി കോട്ട എന്നിവ മേൽപ്പറമ്പിലാണ്.
മേൽപറമ്പ് കുന്നുള്ള പ്രദേശമാണ് അതിനാൽ സമുദ്ര നിരപ്പിൽ നിന്നുയർന്ന് നിൽക്കുന്നു.
ഇവിടെ സർക്കാർ, സ്വകാര്യ, വിദ്യാഭ്യാസ സ്ഥാപനങ്ങളും ആരോഗ്യകേന്ദ്രങ്ങളും ഒട്ടനവധി ഉണ്ട്.
മറ്റു സമീപ പ്രദേശങ്ങളെ താരതമ്യം ചെയ്തു നോക്കിയാൽ മേൽപറമ്പിലുള്ള ജനങ്ങൾ കൂറച്ച് കൂടി നിലവാരമുള്ള ജീവിതം നയിക്കുന്നവരാണ്.
ആശുപത്രികൾ സിറ്റി ഫാർമസി  ആന്റ് ഹെൽത്ത് ക്ളിനിക്ക് കളനാട് നേഴ്സിംഗ് ഹോം കളനാട് ഗവണ്മെന്റ് പ്രൈമറി ഹെൽത്ത് സെന്റർ സാദിയ ഹോസ്പിറ്റൽ വിദ്യാഭ്യാസ സ്ഥാപനങ്ങൾ ജി എച്ച് എസ് ചന്ദ്രഗിരി ഹയർ സെക്കന്ററി സ്കൂൾ ലുലു ഇംഗ്ളീഷ് മീഡിയം സ്ക്കൂൾ മേല്പറമ്പ്.
മേല്പറമ്പ ജമാ അത്ത് ഇംഗ്ളീഷ് മീഡിയം സ്കൂൾ ജി എൽ പി കളനാട് സാദിയ ഇംഗ്ളീഷ് മീഡിയം സ്കൂൾ ആരാധനാലയങ്ങൾ മുഹ്യുദ്ദിൻ ജുമാമസ്ജിദ്, മേൽപറമ്പ അബൂബക്കർ സിദ്ദിക്ക് മസ്ജിദ്, ആരമംഗനം കൂവത്തൊട്ടി മസ്ജിദ് കൈനോത്ത് മസ്ജിദ് ഒറവങ്കര മസ്ജിദ് റിയാദലി ജുമാമസ്ജിദ്, കട്ടക്കാൽ ഖുത്തബിയ മസ്ജിദ്, കട്ടക്കാൽ മസ്ജിദുൻ നൂർ കടവത്ത് പയോട്ട മസ്ജിദ് 10 ജബേരി മസ്ജിദ്, മക്കോട്.
കീഴൂർ ശ്രീ ധർമ്മശാസ്താ ക്ഷേത്രം കുറുമ്പാ ക്ഷേത്രം, ചെംബരിക്ക
കേറ്റ് ഹെൻഷോ ഇംഗ്ലീഷ് വിലാസം https://ml.wikipedia.org/wiki/Kate_Henshaw
ഒരു പ്രൊഫഷണൽ നൈജീരിയൻ നടിയാണ് കേറ്റ് ഹെൻഷോ, കേറ്റ് ഹെൻഷോ-നട്ടാൽ (ജനനം 19 ജൂലൈ 1971) .
2008-ൽ "സ്‌ട്രോംഗർ ദ പെയിൻ" എന്ന ചിത്രത്തിലെ അഭിനയത്തിന് മികച്ച നടിക്കുള്ള ആഫ്രിക്കൻ മൂവി അക്കാദമി അവാർഡ് ലഭിച്ചു.
നാല് മക്കളിൽ മൂത്തവളായി ക്രോസ് റിവർ സ്റ്റേറ്റിലാണ് കേറ്റ് ഹെൻഷോ ജനിച്ചത്.
പ്രാഥമിക വിദ്യാഭ്യാസത്തിനായി അവർ ലാഗോസിലെ അജലെയിലെ സെന്റ് മേരി പ്രൈവറ്റ് സ്കൂളിൽ ചേർന്നു.
പിന്നീട്, അവരുടെ സെക്കൻഡറി സ്കൂൾ വിദ്യാഭ്യാസത്തിനായി കലബാറിലെ ഫെഡറൽ ഗവൺമെന്റ് ഗേൾ കോളേജിൽ പ്രവേശനം ലഭിച്ചു.
അവർ ഒരു വർഷം കലബാർ സർവ്വകലാശാലയിൽ റിമീഡീൽ പഠനങ്ങൾ വായിച്ചു.
തുടർന്ന് ലാഗോസിലെ LUTH (ലാഗോസ് യൂണിവേഴ്സിറ്റി ടീച്ചിംഗ് ഹോസ്പിറ്റൽ) സ്കൂൾ ഓഫ് മെഡിക്കൽ ലാബ് സയൻസിൽ മെഡിക്കൽ മൈക്രോബയോളജിയിൽ ബിരുദം നേടി.
ബൗച്ചി സ്റ്റേറ്റ് ജനറൽ ഹോസ്പിറ്റലിലാണ് ഹെൻഷോ ജോലി ചെയ്തിരുന്നത്.
ഒരു നടിയാകുന്നതിന് മുമ്പ്, കേറ്റ് ഹെൻഷോ ഒരു മോഡലായി പ്രവർത്തിച്ചു.
ഷീൽഡ് ഡിയോഡറന്റിന്റെ പ്രിന്റ്, ടെലിവിഷൻ പരസ്യം ഉൾപ്പെടെ വിവിധ പരസ്യങ്ങളിൽ അഭിനയിച്ചു.
1993-ൽ, വെൻ ദ സൺ സെറ്റ്സ് എന്ന ചിത്രത്തിലെ പ്രധാന കഥാപാത്രത്തിനായി കേറ്റ് ഹെൻഷോ ഓഡിഷൻ നടത്തി തിരഞ്ഞെടുക്കപ്പെട്ടു.
ഒരു പ്രധാന നോളിവുഡ് സിനിമയിൽ അവരുടെ ആദ്യ വേഷമായിരുന്നു ഇത്.
കേറ്റ് ഹെൻഷോ 45-ലധികം നോളിവുഡ് സിനിമകളിൽ അഭിനയിച്ചിട്ടുണ്ട്.
2008-ൽ, സ്‌ട്രോംഗർ ദ പെയിൻ എന്ന ചിത്രത്തിലെ അഭിനയത്തിന് മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് ലഭിച്ചു.
"റൊട്ടി" എന്ന ചിത്രത്തിലെ അഭിനയത്തിന് 2018-ലെ ആഫ്രിക്കൻ മൂവി അക്കാദമി അവാർഡിൽ "ഒരു പ്രധാന വേഷത്തിലെ മികച്ച നടിയായി" അവർ നാമനിർദ്ദേശം ചെയ്യപ്പെട്ടു.
പീപ്പിൾസ് ഡെമോക്രാറ്റിക് പാർട്ടിയുടെ പ്ലാറ്റ്‌ഫോമിന് കീഴിൽ കലബാർ മുനിസിപ്പൽ/ഒടുക്ക്പാനി ഫെഡറൽ മണ്ഡലത്തെ പ്രതിനിധീകരിക്കാൻ ആഗ്രഹിക്കുന്നതിനാൽ 2014 ജൂലൈ 19-ന് കേറ്റ് ഹെൻഷോ തന്റെ പ്രചാരണ വെബ്‌സൈറ്റ് ഔദ്യോഗികമായി അനാച്ഛാദനം ചെയ്തു.
കേറ്റ് ഹെൻഷോ പ്രൈമറി തിരഞ്ഞെടുപ്പിൽ റിട്ട.
ഹോൺ എസ്സിയൻ ആയിയോട് പരാജയപ്പെട്ടു.
എന്നാൽ 2015 ഡിസംബറിൽ ക്രോസ് റിവർ സ്റ്റേറ്റ് ഗവർണർ ബെൻ അയാഡെ പ്രത്യേക ഉപദേഷ്ടാവ് ലെയ്സൺ ലാഗോസ് ആയി നിയമിച്ചു.
എൻഡോഴ്സ്മെന്റ്
2012-ൽ, ഹെൻഷോയെ യുകെ പെർഫ്യൂം നിരയായ ബ്ലെസിംഗ് പെർഫ്യൂമിന്റെ ബ്രാൻഡ് അംബാസഡറായി നിയമിച്ചു.
പ്രൊമസിഡോർ നൈജീരിയ ലിമിറ്റഡ് നിർമ്മിക്കുന്ന "ഓംഗ" സീസണിന്റെ ബ്രാൻഡ് അംബാസഡറാണ് അവർ.
2012 സെപ്റ്റംബറിൽ, നൈജീരിയ ഗോട്ട് ടാലന്റ് എന്ന റിയാലിറ്റി ഷോയിൽ ഡാൻ ഫോസ്റ്ററിനൊപ്പം കേറ്റ് ഹെൻഷോയും ജഡ്ജിയായി തിരഞ്ഞെടുക്കപ്പെട്ടു.
2013-ൽ, കേറ്റ് ഹെൻഷോയും ബാങ്കി ഡബ്ല്യുവും സാംസങ് മൊബൈൽ ഡിവിഷന്റെ ബ്രാൻഡ് അംബാസഡറായി നിയമിക്കപ്പെട്ടു.
2019 ജനുവരിയിൽ, ദി വേൾഡ്സ് ബെസ്റ്റ് എന്ന സിബിഎസ് ഇന്റർനാഷണൽ ടാലന്റ് ഷോയിൽ പങ്കെടുക്കുന്ന 50 ജഡ്ജിമാരിൽ ഒരാളായി കേറ്റ് ഹെൻഷോ തിരഞ്ഞെടുക്കപ്പെട്ടു.
ഭീമൻ ടെലികമ്മ്യൂണിക്കേഷൻ കമ്പനിയായ ഗ്ലോയുടെ അംബാസഡറായിരുന്നു കേറ്റ് ഹെൻഷോ.
2016-ൽ, ഒരു ട്വിറ്റർ ഉപയോക്താവ് മുഖത്ത് വ്രണമുള്ള വളർച്ചയുമായി ജനിച്ച രണ്ട് വയസ്സുള്ള മൈക്കൽ അൽവേസിന്റെ ചിത്രം പോസ്റ്റ് ചെയ്യുകയും തുടർന്ന് കേസിൽ താൽപ്പര്യം വളർത്തിയ ഹെൻഷോയെ ടാഗ് ചെയ്യുകയും ചെയ്തു.
അവരും മറ്റു പലരും ആൺകുട്ടിയുടെ ചികിത്സയ്ക്കായി 8 ദശലക്ഷം നായരാ തുക സംഭാവന ചെയ്തു.
എന്നിരുന്നാലും, എല്ലാ സഹായവും നിരസിച്ച കുടുംബത്തിന്റെ അഭ്യർത്ഥന പ്രകാരം പണം തിരികെ നൽകി.
കേറ്റ് ഹെൻഷോ 1999-ൽ ബ്രിട്ടീഷ് വംശജനായ റോഡറിക് ജെയിംസ് നട്ടലിനെ വിവാഹം കഴിച്ചു.
അവർക്ക് ഒരു കുട്ടിയുണ്ട്.
ഹെൻഷോയും നട്ടലും 2011ൽ വിവാഹമോചിതരായി.
2011-ൽ, കേറ്റ് ഹെൻഷോയെ നൈജീരിയൻ ഫെഡറൽ ഗവൺമെന്റ് ഓർഡർ ഓഫ് ഫെഡറൽ റിപ്പബ്ലിക്കിന്റെ (MFR) അംഗമായി ആദരിച്ചു.
അവാർഡുകളും നാമനിർദ്ദേശങ്ങളും Year Award ceremony Category Film Result Ref 2017 Best of Nollywood Awards Best Supporting Actress –English The Women Won Kate Henshaw on set with Chioma Toplis ("Stolen Bible" 2004) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Kate Henshaw-Nuttall Official website
അക്കാരിയേസീ ഇംഗ്ലീഷ് വിലാസം https://ml.wikipedia.org/wiki/Achariaceae
സപുഷ്പികളിൽപ്പെടുന്ന ഒരു സസ്യകുടുംബമാണ് അക്കാരിയേസീ (Achariaceae).
ഈ സസ്യകുടുംബത്തിൽ 28 ജീനസ്സുകളിലായി ഏകദേശം 101 സ്പീഷിസുകളാണുള്ളത്.
ഈ സസ്യകുടുംബത്തിൽ ഓഷധികളും ചെടികളും മരങ്ങളും ഉൾപ്പെടുന്നു.
Gynocardia odorata , ദക്ഷിണേഷ്യയിൽ നിന്നുള്ള ഒരു സസ്യം, Flacourtiaceae സസ്യകുടുംബത്തിൽ നേരത്തെ വർഗ്ഗീകരിക്കപ്പെട്ടിരുന്നു, എന്നാൽ ഇപ്പോൾ ഈ കുടുംബത്തിലാണ് ഉൾപ്പെടുത്തിയിട്ടുള്ളത്.
ബ്രെറ്റ്സ്ച്ചനെയ്ഡെറ സിനെൻസിസ് ഇംഗ്ലീഷ് വിലാസം https://ml.wikipedia.org/wiki/Bretschneidera
ബ്രെറ്റ്സ്ച്ചനെയ്ഡെറ ജീനസിലെ ഒരേ ഒരു സ്പീഷീസാണ് ബ്രെറ്റ്സ്ച്ചനെയ്ഡെറ സൈനെൻസിസ്.
അക്കാനിയേസീ കുടുംബത്തിൽ കാണപ്പെടുന്ന അപൂർവ്വമായ ഈ സസ്യം വലിയ പൂങ്കുലകളോടുകൂടിയ 10- 20 മീറ്റർ (33-66 അടി) ഉയരമുള്ള മരങ്ങൾ ആണ്.
ഇത് തായ്‌വാൻ , വടക്കൻ തായ്ലൻഡ്, വടക്കൻ വിയറ്റ്നാം തെക്കു കിഴക്കൻ ചൈന , ലാവോസ് , വടക്കൻ മ്യാൻമർ എന്നീ ഭൂപ്രദേശങ്ങളിൽ കാണപ്പെടുന്നു.
ആവാസവ്യവസ്ഥ നഷ്ടമാകുന്നതിനാൽ ഈ സസ്യം ഭീഷണിയിലാണ്.
എമിൽ ബ്രെറ്റ്സ്ച്ചനെയ്ഡറുടെ ബഹുമാനാർത്ഥം ഈ സസ്യത്തിന് നാമകരണം ചെയ്തിരിക്കുന്നു.
തായ്ലൻഡിൽ ഈ സസ്യം ചോംപൂ ഫു ഖാ (Thai: ชมพูภูคา) എന്നറിയപ്പെടുന്നു.
ഡോയി ഫു ഖ ദേശീയോദ്യാനത്തിൽ ലുവാംഗ് പ്രാബാങ് മേഖലയിൽ ഈ സ്പീഷീസിനെ കണ്ടെത്തിയിരുന്നു.
അവിടെ ഫെബ്രുവരിയിലും മാർച്ചിലും ഈ സസ്യം പുഷ്പിക്കുന്നു.
മരോട്ടി ഇംഗ്ലീഷ് വിലാസം https://ml.wikipedia.org/wiki/Hydnocarpus_pentandrus
കുഷ്ഠരോഗ സംഹാരിയായാണ് മരോട്ടി പൊതുവിൽ അറിയപ്പെടുന്നത്.
( ശാസ്ത്രീയനാമം : Hydnocarpus pentandrus ) .
സംസ്കൃതത്തിൽ തുവരക, കുഷ്ഠവൈരി എന്നും ഇംഗ്ലീഷിൽ jungli badam എന്നും അറിയുന്നു.
കേരളത്തിൽ അങ്ങിങ്ങു കാണപ്പെടുന്നു.
അതിർത്തി വൃക്ഷമായിയും ചിലയിടങ്ങളിൽ വളർത്തിവരുന്നു.
പശ്ചിമഘട്ടത്തിലെ നിത്യഹരിത വനങ്ങളിലും ഈർപ്പവനങ്ങളിലും കാണപ്പെടുന്നു.
കോടി, മരവെട്ടി, നീർവട്ട, നീർവെട്ടി എന്നെല്ലാം പേരുകളുണ്ട്.
മരോട്ടിശലഭം മുട്ടയിടുന്നത് മരോട്ടിയിലും കാട്ടുമരോട്ടിയിലുമാണ് .
വിത്തിൽ നിന്നും കിട്ടുന്ന മഞ്ഞനിറമുള്ള എണ്ണ വിളക്കു കത്തിക്കാൻ ഉപയോഗിച്ചിരുന്നു.
പഴം മൽസ്യങ്ങൾക്ക് വിഷമാണ്.
പതിനഞ്ചുമീറ്ററോളം ഉയരത്തിൽ വളരുന്നു.
തൊലിയ്ക്ക് വെളുത്ത നിറമാണ്.
കായ് ക്രിക്കറ്റ് പന്തിനേക്കാളും ചെറുതാണ്.
കായ്ക്കുള്ളിൽ ഇരുപതോളം വിത്തുകൾ മജ്ജയിൽ പൊതിഞ്ഞിരിക്കുന്നു.
വിത്ത് ആട്ടിയെടുത്താൽ മരോട്ടിയെണ്ണ കിട്ടും.
ശുദ്ധീകരിച്ച എണ്ണ ഔഷധമാണ്.
ആയുസ്സ് വർധിപ്പിക്കാൻ വാഗ്‌ഭടൻ നിർദ്ദേശിക്കുന്ന മരുന്ന് ഇതിന്റെ എണ്ണയാണ്.
രസാദി ഗുണങ്ങൾ രസം :  തിക്തം.
കടു, കഷായം ഗുണം :  ലഘു, തീക്ഷണം, സ്നിഗ്ദ്ധം വീര്യം :  ഉഷ്ണം വിപാകം :  കടു ഔഷധയോഗ്യമായ ഭാഗങ്ങൾ
വേര്, കുരുന്നില, കായ്, എണ്ണ
വിളഞ്ഞ കായ്ക്കുള്ളിലെ വിത്തുകൾ ആട്ടിയെടുക്കുന്ന എണ്ണയും പിണ്ണാക്കും വളരെയധികം ഉപയോഗങ്ങൾ നിറഞ്ഞതാണ്.
മരോട്ടി എണ്ണയിൽ മഞ്ഞൾപ്പൊടി ചേർത്ത്‌ പശരൂപത്തിലാക്കി പുരട്ടിയാൽ ത്വക്ക്‌ രോഗത്തിന്‌ ശമനം ലഭിക്കും.
മഞ്ഞൾ മരോട്ടി എണ്ണയിലോ വേപ്പെണ്ണയിലോ ചാലിച്ച് പുരട്ടിയാൽ കുഴിനഖത്തിന് ശമനം ലഭിക്കും.
മരോട്ടി പിണ്ണാക്ക് നല്ല ജൈവവളമാണ്.
“കുരുമുളകിന്റെ ദ്രുതവാട്ടത്തിനു മരോട്ടിയുടെ എണ്ണ സ്പ്രേ ചെയ്താൽ മതി.
കുഷ്ഠരോഗത്തിനും, കീട പ്രതിരോധത്തിനും മരോട്ടി ഉപയോഗിക്കുന്നുണ്ട്.
മരോട്ടിയുടെ തോടു കത്തിച്ചാൽ ചിലന്തി, പാറ്റ എന്നിവയെ അകറ്റാം.
ത്വക് രോഗങ്ങൾക്കും കുഷ്ഠത്തിനും അവലംബം ↑ {{ cite book }} : Unknown parameter | coauthors= ignored ( | author= suggested) ( help ) ↑ പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/h/hydnpent/hydnpent_en.html Archived 2012-06-14 at the Wayback Machine വിക്കിസ്പീഷിസിൽ Hydnocarpus pentandrus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hydnocarpus pentandrus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാട്ടുമരോട്ടി ഇംഗ്ലീഷ് വിലാസം https://ml.wikipedia.org/wiki/Hydnocarpus_alpina
8 മീറ്ററോളം ഉയരം വയ്ക്കുന്ന ചെറുമരമാണ് കാട്ടുമരോട്ടി .
( ശാസ്ത്രീയനാമം : Hydnocarpus alpina ) .
വിളമരം, ആറ്റുചങ്കള, മലമരവെട്ടി, മാൽമുരുട്ടി, മരവെട്ടി, പിനർവെട്ടി എന്നെല്ലാം അറിയപ്പെടുന്നു.
നിത്യഹരിതവൃക്ഷം .
ദക്ഷിണേന്ത്യയിലും ശ്രീലങ്കയിലും കാണുന്നു .
മരോട്ടിശലഭം മുട്ടയിടുന്നത് മരോട്ടിയിലും കാട്ടുമരോട്ടിയിലുമാണ്.
H. alpinus flower അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Archived 2016-03-04 at the Wayback Machine കാണുന്ന ഇടങ്ങൾ Archived 2011-12-09 at the Wayback Machine മറ്റു പേരുകൾ
മലമരോട്ടി ഇംഗ്ലീഷ് വിലാസം https://ml.wikipedia.org/wiki/Hydnocarpus_macrocarpa
തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് മലങ്കുമ്മട്ടി അഥവാ മലമരോട്ടി .
( ശാസ്ത്രീയനാമം : Hydnocarpus macrocarpa ) .
1000 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ അപൂർവ്വമായി കാണുന്നു.
ഈ മരം ഔഷധമായും എണ്ണയായും സാമ്പത്തിക പ്രാധാന്യമുള്ളതാണ്.
മുതുക്കുഴിവയലിലാണ് ഈ മരം ഏറ്റവും കൂടുതലുള്ളത്.
കൊടയാർ ജലവൈദ്യുതപദ്ധതിക്കായും തോട്ടവിളകൾക്കായും വൻതോതിൽ മരം നശിപ്പിച്ചതും ഇവയുടെ കായകൾ അമിതമായും ശേഖരിച്ചത് മലമരോട്ടിയെ വംശനാശഭീഷണിയിലാക്കി.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Hydnocarpus macrocarpa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hydnocarpus macrocarpa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോൺബോംഗ് രാജവംശം ഇംഗ്ലീഷ് വിലാസം https://ml.wikipedia.org/wiki/Konbaung_dynasty
കോൺബോംഗ് രാജവംശം ( ബർമ്മീസ് : ကုန်းဘောင်ခေတ် , pronounced [kóʊɰ̃bàʊɰ̃ kʰɪʔ ] ) മൂന്നാം ബർമീസ് സാമ്രാജ്യം (တတိယမြန်မာနိုင်ငံတော်) എന്നും മുമ്പ് അലോംപ്ര രാജവംശം,(အလောင်းဘုရားမင်းဆက်, അലൗങ്ഫ്ര രാജവംശം)   എന്നും ഹണ്ടർ രാജവംശം (မုဆိုးမင်းဆက် മോക്‌സോ രാജവംശം / မုဆိုးဘိုမင်းဆက် മോക്‌സോബോ രാജവംശം) എന്നും അറിയപ്പെട്ടിരുന്ന 1752 മുതൽ 1885 വരെ ബർമ്മ/മ്യാൻമർ ഭരിച്ചിരുന്ന അവസാന രാജവംശമായിരുന്നു.
ബർമീസ് ചരിത്രത്തിലെ ഏറ്റവും വലിയ സാമ്രാജ്യമായിരുന്ന ഇത്, ആധുനിക ബർമ്മയുടെ അടിത്തറയിട്ട ടൗങ്കൂ രാജവംശം ആരംഭിച്ച ഭരണപരിഷ്കാരങ്ങൾ തുടർന്നു.
എന്നിരുന്നാലും, ആറ് പതിറ്റാണ്ട് കാലയളവിലെ (1824-1885) മൂന്ന് ആംഗ്ലോ-ബർമീസ് യുദ്ധങ്ങളിലൂടെ ബർമ്മയെ പരാജയപ്പെടുത്തുകയും 1885-ൽ സഹസ്രാബ്ദങ്ങൾ പഴക്കമുള്ള ബർമീസ് രാജവാഴ്ച അവസാനിപ്പിക്കുകയും ചെയ്ത ബ്രിട്ടീഷുകാരുടെ മുന്നേറ്റം തടയാൻ ഈ പരിഷ്കാരങ്ങൾ ഒട്ടും പര്യാപ്തമല്ലായിരുന്നുവെന്ന് തെളിയിക്കപ്പെട്ടു.
ഒരു ആക്രമണോത്സുകതയുള്ള  രാജവംശമായിരുന്ന കോൺബോംഗിലെ രാജാക്കന്മാർ മണിപ്പൂർ , അരാകൻ, അസം, പെഗുവിലെ മോൺ രാജ്യം, അയുത്തായയിലെ സയാമീസ് രാജ്യം, ചൈനയിലെ ക്വിംഗ് രാജവംശം എന്നിവയ്‌ക്കെതിരെ സൈനിക പ്രചാരണങ്ങൾ നടത്തിക്കൊണ്ട് മൂന്നാം ബർമീസ് സാമ്രാജ്യം സ്ഥാപിച്ചു.
കോൺബോങ് രാജവംശകാലത്തുടനീളം, മതപരവും രാഷ്ട്രീയവും രാഷ്ട്ര തന്ത്രപരവുമായ കാരണങ്ങളാൽ തലസ്ഥാനം പലതവണ മാറ്റി സ്ഥാപിക്കപ്പെട്ടു.
തൗങ്കൂ രാജവംശത്തെ അട്ടിമറിച്ച് പുനഃസ്ഥാപിക്കപ്പെട്ട ഹന്തവാഡി സാമ്രാജ്യത്തെ വെല്ലുവിളിക്കാനായി പിൽക്കാലത്ത് അലൗങ്പായ എന്നറിയപ്പെട്ട ഒരു ഗ്രാമത്തലവനായിരുന്നു ഈ രാജവംശം സ്ഥാപിച്ചത്.
1759-ഓടെ, അലൗങ്‌പായയുടെ സൈന്യം ബർമ്മ (മണിപ്പൂർ ഉൾപ്പെടെ) മുഴുവനും വീണ്ടും ഒന്നിക്കുകയും ഹന്തവാഡി ഭരണകൂടത്തിന് ആയുധം നൽകിയ ഫ്രഞ്ചുകാരെയും ബ്രിട്ടീഷുകാരെയും അവിടെനിന്ന് തുരത്തുകയും ചെയ്തു.
മൂത്ത സഹോദരൻ നൗങ്‌ദാവ്‌ഗി (1760-1763) യുടെ ഒരു ചെറിയ ഭരണത്തിനുശേഷം അലൗങ്‌പായയുടെ രണ്ടാമത്തെ പുത്രൻ  ഹ്‌സിൻബ്യൂഷിൻ സിംഹാസനാരോഹണം ചെയ്തു.
തന്റെ പിതാവിന്റെ വിപുലീകരണ നയം തുടർന്ന അദ്ദേഹം ഒടുവിൽ ഏഴ് വർഷത്തോളം നീണ്ടുനിന്ന പോരാട്ടത്തിനൊടുവിൽ 1767-ൽ അയുത്തായ രാജ്യം പിടിച്ചെടുക്കുന്നതിൽ വിജയിച്ചു.
ആധുനികവൽക്കരിക്കേണ്ടതിന്റെ ആവശ്യകത മനസ്സിലാക്കിയ കോൺബോംഗ് ഭരണാധികാരികൾ പരിമിതമായ വിജയത്തോടെ നിരവധി  പരിഷ്കാരങ്ങൾ നടപ്പിലാക്കാൻ ശ്രമിച്ചു.
മിൻഡൻ രാജാവ് തന്റെ പ്രാപ്തനായ സഹോദരനും കിരീടാവകാശിയുമായ കനൗങ്ങിനൊപ്പം ആധുനിക ആയുധങ്ങൾ  നിർമ്മിക്കുന്നതിനും ചരക്കുകൾക്കുമായി സർക്കാർ ഉടമസ്ഥതയിലുള്ള ഫാക്ടറികൾ സ്ഥാപിച്ചുവങ്കിലും ഈ ഫാക്ടറികൾ വിദേശ അധിനിവേശവും തടയുന്നതിനും ദിഗ്വിജയങ്ങൾ നേടുന്നതിനും ഫലപ്രദമെന്നതിനേക്കാൾ കൂടുതൽ ചെലവേറിയതായി തെളിഞ്ഞു.
കനത്ത ആദായനികുതി കുറച്ചുകൊണ്ട് നികുതിഭാരം കുറയ്ക്കുന്നതിന് ശ്രമിച്ച മിൻഡൺ, കൂടാതെ പുതുതായി ഒരു വസ്തു നികുതിയും വിദേശ കയറ്റുമതി തീരുവയും സൃഷ്ടിച്ചു.
വിപരീത ഫലമുണ്ടാക്കി ഈ നയങ്ങൾ, നികുതി ഭാരം വർദ്ധിപ്പിക്കുന്നതിനും പ്രാദേശിക ഉന്നതർക്ക് പഴയ നികുതികൾ കുറയ്ക്കാതെ പുതിയ നികുതികൾ നടപ്പിലാക്കുന്നതിനുള്ള അവസരവും സൃഷ്ടിച്ചു.
കേന്ദ്രത്തിൽ നിന്നുള്ള നിയന്ത്രണം ദുർബലമായതിനാലാണ് അവർക്ക് അങ്ങനെ ചെയ്യാൻ കഴിഞ്ഞത്.
കൂടാതെ, വിദേശ കയറ്റുമതിയുടെ കൂടിയ തീരുവ വളർന്നുവരുന്ന വ്യാപാര-വാണിജ്യത്തെ സ്തംഭിപ്പിക്കുന്നതായിരുന്നു.
പുനഃസ്ഥാപിക്കപ്പെട്ട ടൗങ്കൂ രാജവംശത്തിന്റെ കാലഘട്ടത്തിൽ (1599-1752) നാന്ദി കുറിച്ച ഭരണപരിഷ്കാരങ്ങൾ കോൺബോങ് രാജാക്കന്മാർ വിപുലീകരിക്കുകയും കൂടാതെ ഈ കാലഘട്ടത്തിൽ രാജ്യം അഭൂതപൂർവമായ ആഭ്യന്തര  നിയന്ത്രണവും ബാഹ്യ വിപുലീകരണവും കൈവരിക്കുകയും ചെയ്തു.
അവർ താഴ്ന്ന പ്രദേശങ്ങളിലെ നിയന്ത്രണം കർശനമാക്കിയതോടൊപ്പം ഷാൻ മേധാവികളുടെ പാരമ്പര്യാവകാശങ്ങൾ കുറയ്ക്കുകയും ചെയ്തു.
അവർ ഏർപ്പെടുത്തിയ വാണിജ്യ പരിഷ്കാരങ്ങൾ സർക്കാരിന്റെ വരുമാനം വർധിപ്പിച്ചതോടൊപ്പം അത് കൂടുതൽ പ്രവചിക്കാവുന്ന വിധത്തിലാക്കി.
സമ്പദ്‌വ്യവസ്ഥ സുസ്ഥിരമായി നിലകൊണ്ടു.
1857-ൽ, രാജാവ് രാജ്യത്തെ ആദ്യത്തെ ക്രമീകൃതമായ വെള്ളി നാണയത്തിന്റെ സഹായത്തോടെ, പണ നികുതിയുടെയും ശമ്പളത്തിന്റെയും ഒരു സമ്പൂർണ്ണ സംവിധാനം ഉദ്ഘാടനം ചെയ്തു.
എന്നിരുന്നാലും, പരിഷ്കാരങ്ങളുടെ വ്യാപ്തിയും വേഗവും അസമമായിരുന്നതിനാൽ ആത്യന്തികമായി ബ്രിട്ടീഷ് കൊളോണിയലിസത്തിന്റെ മുന്നേറ്റം തടയാൻ ഇത് പര്യാപ്തമല്ലെന്ന് തെളിയിക്കപ്പെട്ടു.
സയാമുമായുള്ള ബന്ധം
1760-ൽ, ബർമ്മ സയാമുമായി ആരംഭിച്ച യുദ്ധങ്ങളുടെ ഒരു പരമ്പര, 19-ആം നൂറ്റാണ്ടിന്റെ പകുതി വരെ നീണ്ടുനിന്നു.
1770-ഓടെ, അലൗങ്‌പായയുടെ അനന്തരാവകാശികൾ സിയാമിനെ താൽക്കാലികമായി പരാജയപ്പെടുത്തുകയം (1765-1767), ലാവോസിന്റെ ഭൂരിഭാഗവും  കീഴടക്കുകയും (1765) ക്വിംഗ് ചൈനയുടെ (1765-1769) നാല് ആക്രമണങ്ങളെ പരാജയപ്പെടുത്തുകയും ചെയ്തു.
ചൈനക്കാരുടെ ആസന്നമായ മറ്റൊരു അധിനിവേശത്തിൽ ബർമക്കാർ രണ്ടു പതിറ്റാണ്ട് കാലത്തോളം വ്യാപൃതരായതോടെ, 1770-ഓടെ സയാം തങ്ങളുടെ പ്രദേശങ്ങൾ വീണ്ടെടുത്തു, 1776-ഓടെ ലാൻ ന പിടിച്ചടക്കുകയും ചെയ്തു.
ബർമ്മയും സിയാമും 1855 വരെ യുദ്ധത്തിൽ ഏർപ്പെട്ടിരുന്നു, എന്നാൽ പതിറ്റാണ്ടുകളുടെ യുദ്ധത്തിന് ശേഷം ഇരു രാജ്യങ്ങളും ടെനാസെറിമും (ബർമ്മയിലേക്ക്), ലാൻ നയും (സിയാമിലേക്ക്) പരസ്പരം കൈമാറ്റം നടത്തി.
അവലംബം ↑ A swallowtail with white field charged with a peacock biting a flower branch on a red disk in the centre of the field The seal titled as "Seal of the State of Myanmar" stamped on the royal orders issued by King Thibaw ↑ The seal titled as "Seal of the State of Myanmar" stamped on the royal orders issued by King Thibaw ↑ ↑ ↑ Page 6 , Part 2, Treatise about State Seals and State Flags Used Through Successive Periods In Myanmar.
Presenter = Yi Yi Nyunt, Director, Nationalities Youth Resources Development Degree College Sagaing, Department of Education and Practising, Ministry of Border Affairs, Republic of the Union of Myanmar, 5 February 2014 ↑ ↑ ↑
ശിവൻ ശിവൻ ഇംഗ്ലീഷ് വിലാസം https://ml.wikipedia.org/wiki/Shiva ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
പുരാതന കാലം മുതൽക്കേ ആരാധിച്ചു വരുന്ന പിതൃദൈവമാണ് ശിവൻ.
ഹൈന്ദവവിശ്വാസം അനുസരിച്ച്  ത്രിമൂർത്തികളിൽപ്പെട്ട ഒരു പ്രധാനപ്പെട്ട ദൈവമാണ് പരമശിവൻ, ശ്രീ പരമേശ്വരൻ അഥവാ മഹാദേവൻ .
( ദേവനാഗരി : शिव; IAST : Śiva ).
ശിവന്റെ പാതി ശരീരം ആദിപരാശക്തി എന്ന ഭഗവതിയുടേതായി കണക്കാക്കപ്പെടുന്നു.
ശൈവവിഭാഗം പരമശിവനെ പ്രധാനദൈവമായി, ദേവന്മാരുടെ ദേവനായി, പരമാത്മാവായി, ശിവശക്തിയായി ആരാധിക്കുന്നു.
മഹാദേവൻ, ഈശ്വരൻ, ദക്ഷിണാമൂർത്തി, ഭൈരവൻ, വീരഭദ്രൻ, കാലകാലൻ, മൃത്യുജ്ഞയൻ തുടങ്ങിയ ചില പ്രസിദ്ധമായ പേരുകളിലും ശിവൻ അറിയപ്പെടുന്നു.
ശൈവ, ഹൈന്ദവ വിശ്വാസപ്രകാരം ത്രിമൂർത്തികളിൽ സംഹാരം, മൃത്യുവിജയം, ആയുസ്, മംഗളങ്ങൾ,  മോക്ഷം അഥവാ ലയനത്തിന്റെ ദൈവമായാണ് ശിവനെ പരാമർശിക്കുന്നത്.
ചില വിശ്വാസ സംഹിതകൾ പ്രകാരം സമ്പത്തിന്റെ യഥാർത്ഥ ദൈവവും ശിവൻ തന്നെയാണ്.
ശൈവ വിശ്വാസപ്രകാരം പ്രപഞ്ച സൃഷ്ടി നടത്തിയിരിക്കുന്നത് ശിവശക്തിമാരാണ്.
ശിവം എന്നാൽ മംഗളകരം എന്നാണ് അർത്ഥം.
‘ഓം നമഃ ശിവായ’ എന്ന പ്രസിദ്ധമായ പഞ്ചാക്ഷരി മന്ത്രം ശിവാരാധനയ്ക്ക് ഉള്ളതാണ്.
എന്നാൽ പരാശക്തിയെ കുറിക്കുന്ന ഹ്രീം എന്ന ശബ്ദവും കൂടി ചേർത്ത് ഓം ഹ്രീം നമഃ ശിവായ എന്നും ജപിക്കാറുണ്ട്.
അതിനാൽ ഇതിനെ ശക്തി പഞ്ചാക്ഷരി മന്ത്രം എന്നറിയപ്പെടുന്നു.
ഇത് ശിവശക്തിമാർക്കുള്ള ആരാധനയാണ്.
പുരാണങ്ങൾ പ്രകാരം ശിവൻ ശരീരത്തിലെ ജീവനും പാർവതി ബലവുമായി കണക്കാക്കപ്പെടുന്നു.
ശിവ സാന്നിധ്യമില്ലാത്ത ശരീരം ശവസമാനമായി കണക്കാക്കപ്പെടുന്നു.
അപകടങ്ങളും അകാല മരണവും മഹാരോഗങ്ങളും ഒഴിവാകാനും ദീർഘായുസ് ലഭിക്കാനും നിത്യവും മൃത്യുഞ്ജയനായ ശ്രീ പരമേശ്വരനെ ഭജിക്കണം എന്നാണ് ശൈവ, ഹൈന്ദവ വിശ്വാസം.
പാർവതി അല്ലെങ്കിൽ പരാശക്തിയെ ആരാധിക്കുന്നതിലൂടെ ഐശ്വര്യവും സമ്പത്തും സർവ മംഗളങ്ങളും ലഭിക്കും എന്നാണ് സങ്കല്പം.
നിത്യവും ശിവാരാധന ചെയ്യുന്ന ഭക്തർ മരണാനന്തരം ശിവനായി തീരുന്നുവെന്നും കൈലാസത്തിൽ ശിവനിൽ ലയിച്ചു മോക്ഷം പ്രാപിക്കുന്നുവെന്നുമാണ് വിശ്വാസം.
ഇന്ത്യയിൽ മിക്കവാറും എല്ലായിടത്തും ചെറുതും വലുതുമായ ശിവ ക്ഷേത്രങ്ങൾ കാണാം.
ഇന്ത്യയിലെ ഏറ്റവും പ്രധാനപ്പെട്ട ശിവക്ഷേത്രം വാരാണസി അഥവാ കാശി വിശ്വനാഥക്ഷേത്രം ആണെന്ന് പറയാം.
കേരളത്തിൽ തൃശൂർ വടക്കുംന്നാഥ ക്ഷേത്രം, കൊടുങ്ങല്ലൂർ തിരുവഞ്ചികുളം ശ്രീ മഹാദേവക്ഷേത്രം, മേത്തല കണ്ടംകുളം ശ്രീമഹാദേവക്ഷേത്രം, വൈക്കം മഹാദേവ ക്ഷേത്രം, കൊട്ടിയൂർ ശിവക്ഷേത്രം, എറണാകുളം ശിവക്ഷേത്രം, ഏറ്റുമാനൂർ ശിവക്ഷേത്രം, കോഴിക്കോട് തളി മഹാദേവ ക്ഷേത്രം തുടങ്ങിയവ അതി പ്രസിദ്ധമായ ശൈവ ആരാധനാ കേന്ദ്രങ്ങളാണ്.
കൊടുങ്ങല്ലൂർ ഭഗവതി ക്ഷേത്രം, കൊട്ടാരക്കര ഗണപതി ക്ഷേത്രം, അങ്ങാടിപ്പുറം തിരുമാന്ധാകുന്ന് ഭഗവതി ക്ഷേത്രം തുടങ്ങിയ ഇടങ്ങളിലും തുല്യ പ്രാധാന്യത്തോടെ ശിവാരാധന  കാണാം.
ശിവപാർവതിമാർ സന്തോഷത്തോടെ ഇരിക്കുന്ന പ്രദോഷകാലമായ വൈകുന്നേരം 5.45 മുതൽ ഹൈന്ദവ വിശ്വാസികൾ വീടുകളിൽ സന്ധ്യക്ക്‌ നിലവിളക്ക് തെളിയിക്കുന്ന ചടങ്ങുകൾ കാണാം.
നിലവിളക്ക് ആകട്ടെ ശിവശക്തിമാരുടെ പ്രതീകം ആയി കണക്കാക്കപ്പെടുന്നു.
ശൈവസംബ്രദായത്തിലെ വിശ്വാസപ്രകാരം പ്രപഞ്ചം നിർമ്മിക്കുന്നതും പരിപാലിക്കുന്നതും പരിവർത്തനം ചെയ്യുന്നതും സംഹരിക്കുന്നതും എല്ലാം ശിവനും ശക്തിയും ചേർന്നാണ്.
വിശ്വാസികൾ പൊതുവേ ആയുസിന്റെ ദൈവമായാണ് മഹാദേവനെ കണക്കാക്കുന്നത്.
അതിനാൽ ശിവനെ മൃത്യുഞ്ജയൻ അഥവാ മൃത്യുവിജയി എന്നറിയപ്പെടുന്നു.
മരണഭയം അകലുവാനും, ദീർഘായുസ് ഉണ്ടാകുവാനും, അപകടങ്ങൾ, അകാലമരണം എന്നിവ ഒഴിയുവാനും,  മഹാരോഗങ്ങൾ അകലുവാനും ഹൈന്ദവർ മൃത്യുഞ്ജയനായ ശിവനെ ആരാധിച്ചു വരുന്നു.
രോഗനാശകരനായ ശിവനെ വൈദ്യനാഥൻ എന്ന് വിശ്വാസികൾ വിളിക്കുന്നു.
ശക്തി സമ്പ്രദായത്തിലെ വിശ്വാസപ്രകാരം പ്രപഞ്ച ഊർജ്ജവും ക്രിയാത്മക ശക്തിയും ആദിപരാശക്തി എന്ന സർവേശ്വരിയാണ്.
ശിവന്റെ ഭാര്യയും ശക്തിസ്വരൂപിണിയുമായ പാർവ്വതി അഥവാ ദുർഗ്ഗ തന്നെയാണ് ഈ ഭഗവതി.
ശ്രീ പാർവ്വതി പരമശിവന്റെ തുല്യ പൂരക പങ്കാളിയും സാക്ഷാൽ ജഗദീശ്വരിയുമാണ് എന്ന് ശൈവപുരാണങ്ങൾ വർണ്ണിക്കുന്നു.
അതിനാൽ ഇരുവരെയും ചേർത്തു ശിവശക്തി എന്ന് വിളിക്കപ്പെടുന്നു.
ആദിശിവനും ആദിശക്തിയും ചേർന്നാണ് പ്രപഞ്ച സൃഷ്ടി നടത്തിയതെന്നും മറ്റ് ദേവീദേവന്മാർ എല്ലാം ശിവശക്തികളിൽ നിന്നും ഉടലെടുത്തവരാണെന്നും ശൈവർ വിശ്വസിക്കുന്നു.
ശിവൻ എന്നാൽ ഒരു ശരീരത്തിലെ ജീവൻ തന്നെ ആണെന്നും പാർവതി ക്രിയാത്മക ശക്തി ആണെന്നും വിശ്വാസമുണ്ട്.
അതിനാൽ ശിവൻ (ജീവൻ നഷ്ടപ്പെട്ട) ഇല്ലാത്ത ശരീരം 'ശവം ' എന്നും പറയപ്പെടുന്നു.
ഇന്ത്യയിലെ ഏറ്റവും പ്രധാനപെട്ട ശിവ ക്ഷേത്രവും തീർത്ഥാടന കേന്ദ്രവുമാണ് വാരാണസിയിലെ (കാശി) വിശ്വനാഥ ക്ഷേത്രം.
ലോകത്തിന്റെ നാഥൻ എന്ന അർത്ഥത്തിൽ 'വിശ്വനാഥൻ' എന്ന പേര് ശിവന്റെ പര്യായ പദമാണ്.
വടക്കേ ഇന്ത്യയിൽ വിശ്വാസികൾ മൃതദേഹങ്ങൾ സംസ്കരിച്ചതിനു ശേഷം മിച്ചം വരുന്നതിൽ അല്പം ഭസ്മം കാശി വിശ്വനാഥ ക്ഷേത്രത്തിൽ അഭിഷേകം ചെയ്യുന്നതായി കാണാം.
ഇങ്ങനെ ചെയ്യുന്നത് പരേതാത്മാവിന്റെ പാപങ്ങൾ ക്ഷമിക്കപ്പെടുവാനും ആ വ്യക്തിക്ക് ശിവലോകത്തിൽ ഭഗവാന്റെ സന്നിധിയിൽ മോക്ഷ പ്രാപ്തി ഉണ്ടാകുവാൻ സഹായിക്കും എന്നാണ് വിശ്വാസം.
സ്മാർത്ത പാരമ്പര്യത്തിലെ പഞ്ചതാനപൂജയിലുള്ള അഞ്ച് തുല്യ ദൈവങ്ങളിൽ ഒരാളാണ് ശിവൻ.
ഹൈന്ദവ വിശ്വാസപ്രകാരം മരണമില്ലാത്തവൻ ആയതിനാലും യമനെ സംഹരിച്ചതിനാലും ഭഗവാന് മൃത്യുഞ്ജയൻ എന്നു നാമമുണ്ട്.
ശിവ പുരാണപ്രകാരം മൃത്യുഞ്ജയ  മന്ത്രം ചൊല്ലി പ്രാർഥിക്കുന്നവരുടെ തലയിലെഴുത്തായി അപമൃത്യുവോ മാരക പീഡയോ ഉണ്ടെങ്കിൽ മൃത്യുഞ്ജയനായ ഭഗവാൻ അതിനെ മാറ്റി ആ ഭക്തർക്ക് ആയുരാരോഗ്യ സൗഖ്യവും ദീർഘായുസ്സും നൽകും എന്നാണ് വിശ്വാസം.
ശിവഭഗവാൻറെ അംഗരാഗം ഭസ്മമാണ്.
ഭസ്മം സംഹാരത്തിൻറെ ചിഹ്നവും തത്ത്വവുമാണ്.
ഏതൊരു ശിവ ഭക്തനാണോ നിഷ്കളങ്ക ഭക്തിയാൽ ശിവനെ ഭജിക്കുന്നത്, ആ ഭക്തൻ മരിച്ചാൽ ആ ചുടലക്കളത്തിൽ ശിവഭഗവാൻ എത്തി ആ ഭക്തൻറെ ശവഭസ്മം നെറ്റിയിൽ അണിയുമെന്നും അങ്ങനെ അണിഞ്ഞാൽ ആ ആത്മാവിന് ഇനിയൊരു ജന്മം ഇല്ലാതെ ശിവചൈതന്യത്തിൽ ലയിച്ച് മോക്ഷം നേടുമെന്നും വിശ്വസിക്കപ്പെടുന്നു.
ഇതാണ് ഭഗവാൻറെ ശവഭസ്മ ധാരണത്തിൻറേയും ശ്മശാന വാസത്തിൻറേയും തത്ത്വാർത്ഥം.
സ്ഥിരമായി ഭസ്മം ധരിച്ചുകൊണ്ട് ശിവക്ഷേത്ര ദർശനം നടത്തുന്ന ഭക്തരുടെ അപമൃത്യു മാഞ്ഞു പോകുമെന്നും ആ ഭക്തരോട് ഭഗവാന് അതിരറ്റ ഭക്തവാത്സല്യം ഉണ്ടാകുമെന്നും വിശ്വസിക്കപ്പെടുന്നു.
ശൈവ വിശ്വാസം
ശൈവസംബ്രദായം അനുസരിച്ച് ദൈവത്തിന്റെ പരമോന്നതരൂപം രൂപമില്ലാത്തതും പരിധിയില്ലാത്തതും അതിരില്ലാത്തതും മാറ്റമില്ലാത്തതുമായ കേവല ബ്രഹ്മമാണ്.
പ്രപഞ്ചത്തിന്റെ പ്രഥമമായ ആത്മൻ (ആത്മാവാണ്) ഇത്.
പാർവതിയാകട്ടെ സർവയിടത്തും നിറഞ്ഞ പ്രകൃതിയും.
ഭയങ്കരമായതും ദയനിറഞ്ഞതുമായ അനേകം വിവരണങ്ങൾ ശിവനെപ്പറ്റി ഉണ്ട്.
ദയാപരമായ വിവരണങ്ങളിൽ കൈലാസ പർവതത്തിൽ സന്യാസ ജീവിതം നയിക്കുന്ന യോഗിയായും കൂടാതെ ഭാര്യ പാർവതിയും മക്കളായ ഗണേശനും കാർത്തികേയനും ഉള്ളൊരു ഗൃഹസ്ഥാശ്രമി എന്ന നിലയിലും അദ്ദേഹത്തെ ചിത്രീകരിക്കുന്നു.
എന്നാൽ ഭയാനകമായ ചിത്രീകരണങ്ങളിൽ, പലപ്പോഴും ദുഷ്ടശക്തികളെ കൊല്ലുന്നതായി ചിത്രീകരിക്കുന്നു.
ശിവൻ എന്നാൽ “മംഗളകാരി” എന്ന് അർത്ഥമുണ്ട്.
“അൻപേ ശിവം” എന്നാൽ സ്നേഹമേ ശിവം എന്നാണ് അർത്ഥം.
ത്രിമൂർത്തികൾ ഉൾപ്പെടെ അഞ്ചുമുഖങ്ങളും ചേർന്ന ബ്രഹ്മം അഥവാ പരബ്രഹ്മം ശിവനാകുന്നു.
ശിവൻ എന്നാൽ മംഗളകരമായത്, സത്യമായത്, സുന്ദരമായത് എന്നാണ് അർത്ഥം.
ശിവന്റെ അഞ്ച് മുഖങ്ങൾ തന്നെ ആണ് സൃഷ്ടി, സ്ഥിതി, സംഹാരം, തിരോധാനം, അനുഗ്രഹം എന്നീ പഞ്ചകൃത്യങ്ങൾക്ക് ആധാരം.
അതിനാൽ ശിവനെ പഞ്ച വക്ത്രൻ എന്ന് വിളിക്കുന്നു.
ബ്രഹ്‌മാവ്‌, മഹാവിഷ്ണു, മഹാരുദ്രൻ, മഹേശ്വരൻ, സദാശിവൻ ഇവയാണ് പരബ്രഹ്മമൂർത്തിയായ പരമേശ്വരന്റെ അഞ്ച് മുഖങ്ങൾ.
ശിവൻ (മഹാദേവൻ, മഹാകാലേശ്വരൻ, പഞ്ചവക്ത്രൻ) ആദിശിവൻ, ആദിദേവൻ, ആദിയോഗി, ആദിരൂപ, ആദിനാഥ എന്നി അനേക പേരുകളിൽ അറിയപ്പെടുന്നു.
പാർവ്വതി(ദുർഗ്ഗ, കാളി, ലളിതതൃപുര സുന്ദരി) ആദിപരാശക്തി, ആദിശക്തി എന്നി അനേക നാമങ്ങളിലും അറിയപ്പെടുന്നു.
ശിവൻ പഞ്ചവക്ത്രൻ ആണ് പഞ്ചകൃത്യങ്ങൾ (സൃഷ്ടി, സ്ഥിതി, സംഹാരം, തിരോധാനം, അനുഗ്രഹം) നിർവ്വഹിക്കുന്നത് ശിവൻ തന്നെ ആണ്.
ശൈവ വിശ്വാസ പ്രകാരം ബ്രഹ്മാവ്, വിഷ്ണു, രുദ്രൻ, ഈശ്വരൻ, സദാശിവൻ മഹാശിവന്റെ അഞ്ചു മുഖങ്ങൾ ആകുന്നു.
ഈശാനം, തത്പുരുഷം, അഘോരം, വാമദേവം, സദേ്യാജാതം എന്നിങ്ങനെ പഞ്ച മുഖത്തോടുകൂടിയവനാണ് മഹാദേവന്.
അനോകം മൂര്ത്തീഭാവങ്ങ
ളില് ഭഗവാനെ ആരാധിക്കുന്നു അതില് – തൃപുരാന്തകമൂര്ത്തി, കാമാന്തകമൂര്ത്തി, ഗജാസുരസംഹാരമൂര്ത്തി കാലാരിമൂര്ത്തി, സരഭേശമൂര്ത്തി, ബ്രഹ്മശിവശ്ചേദമ
ൂര്ത്തി, ഭൈരവമൂര്ത്തി, വീരഭദ്രമൂര്ത്തി, ജലന്ധരഹരമൂര്ത്തി, അന്തകാസുരവധമൂര്
ത്തി, അഘോരമൂര്ത്തി, മഹാകാലമൂര്ത്തി ഇവയാണ് ശിവന്റെ സംഹാരമൂര്ത്തി ഭാവങ്ങള് ഇതിനുപുറമേ സദാശിവന്, മൃത്യുഞ്ജയന്, ദക്ഷിണാമൂര്ത്തി, കീരാതമൂര്ത്തി, അഘോരമൂര്ത്തി, നീലകണ്ഠന്, ചന്ദ്രശേഖരന്, വിശ്വനാഥന്, ശ്രീകണ്ഠന്, ഉമാമഹേശ്വരന്, സ്ഥാണുമലയന്, നടരാജന്, അന്തിമഹാകാളന് എന്നിങ്ങനെ അസംഖ്യം മൂര്ത്തികളെ കേരളീയക്ഷേത്രങ്ങളില് പ്രതിഷ്ഠിച്ചിട
്ടുണ്ട്.
ദക്ഷിണാമൂര്ത്തിഭാവം തന്നെ യോഗദക്ഷിണാമൂര്ത്തിയായും ജ്ഞാനദക്ഷിണാമൂര്ത്തിയായും ഭാവഭേദങ്ങളുണ്ട്.
ശുകപുരം ഗ്രാമത്തിലെ ദക്ഷിണാമൂര്ത്തി ക്ഷേത്രം പ്രസിദ്ധമാണ്.
അര്ജുനനെ പരീക്ഷിക്കുവാനായി കാട്ടാളരൂപം ധരിച്ച ശിവഭാവമാണ് കീരാതമൂര്ത്തിക
്കുള്ളത്.
പാറശാല മഹാദേവനും, എറണാകുളത്തപ്പനും കിരാതഭാവത്തിലുള
്ളതാണ്.
കാളകൂടവിഷം പാനം ചെയ്ത് നീലകണ്ഠനായ ഭഗനാനെ നീലകണ്ഠനായി ആരാധിക്കുന്ന ക്ഷേത്രങ്ങള് പലതുണ്ട് കേരളത്തില് ചേര്ത്തലക്ക് സമീപം തിരുവിഴക്ഷേത്രത്തില് നീലകണ്ഠനായി ഭഗവാനെ ആരാധിക്കുന്നു.
അവിടെ കൈവിഷശാന്തിക്കായി നടക്കുന്ന ചികിത്സ പ്രസിദ്ധമാണ്.
കാസര്ഗോഡ് ഉള്ള നീലശേ്വരത്ത് നീലകണ്ഠനെ നീലേശ്വരന് ആയി ആരാധിക്കുന്നു.
ഏറ്റുമാനൂരപ്പൻ ആഘോരമൂര്ത്തിയാണ്.
തളിപ്പറമ്പിലെ കാഞ്ഞിരങ്ങാട്ട്‌ വൈദ്യനാഥനായി ഭഗവാനെ പ്രതിഷ്ഠിച്ചിരിക്കുന്നു.
തിരുനാവായക്ക് അടുത്തുള്ള പ്രസിദ്ധമായ തൃപ്രങ്ങോട് ശിവന് കാലസംഹാരമൂര്ത്തിയാണ് യമനില് നിന്നും മാര്ക്കണ്ഡേയനെ രക്ഷിച്ചത് ഇവിടെ വച്ചാണ്.
കൊല്ലം തൃക്കടവൂരില് ഭഗവാനെ മൃത്യുഞ്ജയനായി ആരാധിക്കുന്നു.
വൈക്കം മഹാദേവക്ഷേത്രത്തില് രാവിലെ ദക്ഷിണാമൂര്ത്തിയായും ഉച്ചയ്ക്ക് കിരാതമൂര്ത്തിയായും വൈകിട്ട് പാര്വ്വതീസമേതനായ പരമേശ്വരനുമായാണ് ഭാവസങ്കല്പ്പം.
രാവിലെ ദര്ശനം നടത്തിയാല് ജ്ഞാനവും ഉച്ചക്ക് വിജയവും വൈകിട്ട് സിദ്ധിയുമാണ് ഫലം.
അന്നദാനപ്രഭുവായ വൈക്കത്തപ്പന്റെ പ്രധാന വഴിപാട് പ്രാതലാണ്.
തൃശൂര് ജില്ലയിലെ പുരാതന ഗുഹാക്ഷേത്രമായ തൃക്കൂര്മഹാദേവക്ഷേത്രത്തില് ദര്ശനം കിഴക്കോട്ടാണെങ്കിലും നടവടക്കുഭാഗത്താണ്.